
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/  294 /  04.10.2004


R  A  P  O  R  T   

asupra proiectului de Lege pentru aprobarea Ordonanţei de urgenţă a Guvernului nr. 26/2004

privind unele măsuri pentru finalizarea privatizării societăţilor comerciale aflate în portofoliul 

Autorităţii pentru Administrarea Participaţiilor Statului  şi consolidarea unor privatizări

 (PL.X 398/ 23.06.2004).

       În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Administrarea Participaţiilor Statului  şi consolidarea unor privatizări  ,  trimis cu adresa nr. PL.X 398/ 23.06.2004.
         Proiectul de lege a fost adoptat de Senat în şedinţa din  22 iunie 2004.

            La întocmirea prezentului raport, Comisia a avut în vedere:

                      - Avizul nr. 699 / 26.04.2004 al Consiliului Legislativ;

                      - Avizul nr. 826 / 28.04.2004 al Consiliului Economic şi Social;

                      - Avizul nr. 398 / 23.06.2004 al Comisiei juridice, de disciplină şi imunităţi.


      Proiectul de lege are ca obiect îmbunătăţirea unor aspecte ale reglementărilor privind procesul de privatizare, în vederea accelerării şi consolidării unor privatizări, cu referire expresă la cazurile speciale ale unor societăţi comerciale care necesită precizări privind contractele de vânzare-cumpărare de acţiuni.

                     În raport de obiectul şi conţinutul său, proiectul de Lege face parte din categoria legilor ordinare.

                 Camera Deputaţilor este Cameră decizională.

                     Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţele din  22 şi 29 septembrie 2004.


        La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor,  din partea:

                    a)  Autorităţii pentru Valorificarea Activelor  Statului: domnul vicepreşedinte Victor Dumitriu, doamna director Cristina  Gociu   şi doamna consilier Ioana Pantazescu;

                    b) Ministerului Economiei şi Comerţului doamna consilier Mirela Tăutu;

                    c) Ministerului Finanţelor Publice: doamna consilier Doina Drăghici, doamna şef serviciu Silvia Pătrăşcoiu, domnul şef serviciu  Marius Dinescu şi doamna expert Daniela Visalom.              

                     La lucrări, au fost prezenţi 28 deputaţi din totalul de 30 membri ai Comisiei.

                     În urma dezbaterii, Comisia  a hotărât, cu 24 de  voturi pentru, 4 voturi contra şi fără abţineri, ca proiectul de lege privind aprobarea Ordonanţei de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Administrarea Participaţiilor Statului  şi consolidarea unor privatizări, să fie supus spre dezbatere şi adoptare plenului Camerei Deputaţilor, cu amendamentele admise prezentate în anexă.
ANEXĂ   

Amendamente admise


În urma dezbaterii în comisie, proiectul de lege a fost aprobat cu următoarele amendamente:

	Textul  iniţial


	Amendamente propuse
	Motivarea propunerii
	CD


	0
	1
	2
	3
	4

	
	
	Articol unic. - Se aprobă Ordonanţa de urgenţă a  Guvernului nr. 26 din 29 aprilie 2004 privind unele măsuri pentru finalizarea privatizării societăţilor comerciale aflate în portofoliul  Autorităţii pentru Privatizare şi Administrarea Participaţiilor Statului şi consolidarea unor privatizări, publicată în Monitorul Oficial al României, Partea I, nr.385 din 30 aprilie 2004, cu următoarele modificări şi completări:


	
	CD

	1.
	Art. 7 (1)

c) documentele care certifică identitatea şi calitatea investitorului:

     - pentru persoane juridice române:

         (i) copii de pe certificatul de înmatriculare la oficiul registrului comerţului, de pe actul constitutiv, actele adiţionale relevante şi de pe certificatul de înregistrare fiscală;

         (ii) scrisoare de bonitate financiară, eliberată de o bancă română;

        (iii) declaraţie pe propria răspundere, autentificată la un notar public, privind:

                - achitarea obligaţiilor fiscale către toţi creditorii bugetari;

                - faptul că nu se află în reorganizare judiciară sau în faliment;

                -  faptul că nu se află în nici una dintre situaţiile prevăzute la art. 5 alin.(3) din Legea nr. 137/2002 privind  unele măsuri pentru accelerarea privatizării;

     -  pentru persoane juridice străine:

          (i) actul de înmatriculare a societăţii comerciale străine;

          (ii) scrisoare de bonitate financiară, eliberată de o bancă străină;

          (iii) declaraţie pe propria răspundere că nu se află în reorganizare judiciară sau în faliment şi în nici una dintre situaţiile prevăzute la art. 5 alin.(3) din Legea nr. 137/2002; 

- pentru comercianţi, persoane fizice sau asociaţii familiale: copie de pe actul de identificare şi de pe autorizaţia de funcţionare eliberată de autoritatea competentă sau de pe actul legal de constituire, după caz, precum şi declaraţie pe propria răspundere privind achitarea obligaţiilor fiscale;

- pentru  persoane fizice române: copie de pe actul de identitate, precum şi declaraţie pe propria răspundere privind achitarea obligaţiilor fiscale;

- pentru  persoane fizice străine: copie de pe paşaport  şi dovada că nu au obligaţii bugetare restante.
	1. La articolul 7, litera c) a alineatului (1) va avea următorul cuprins:

"c) documentele care certifică identitatea şi calitatea investitorului:

     - pentru persoane juridice române:

         (i) copii de pe certificatul de înmatriculare la oficiul registrului comerţului, de pe actul constitutiv, actele adiţionale relevante şi de pe certificatul de înregistrare fiscală;

         (ii) scrisoare de bonitate financiară, eliberată de o bancă română;

        (iii) declaraţie pe propria răspundere, autentificată la un notar public, privind:

                - achitarea obligaţiilor fiscale către toţi creditorii bugetari;

                - faptul că nu se află în reorganizare judiciară sau în faliment;

                -  faptul că nu se află în nici una dintre situaţiile prevăzute la art. 5 alin.(3) din Legea nr. 137/2002 privind  unele măsuri pentru accelerarea privatizării;

     -  pentru persoane juridice străine:

          (i) copie de pe actul de înmatriculare a societăţii comerciale străine;

          (ii) scrisoare de bonitate financiară, eliberată de o bancă străină;

          (iii) declaraţie pe propria răspundere că nu se află în reorganizare judiciară sau în faliment şi în nici una dintre situaţiile prevăzute la art. 5 alin.(3) din Legea nr. 137/2002; 

- pentru comercianţi, persoane fizice sau asociaţii familiale: copie de pe actul de identificare şi de pe autorizaţia de funcţionare eliberată de autoritatea competentă sau de pe actul legal de constituire, după caz,  declaraţie pe propria răspundere privind achitarea obligaţiilor fiscale, precum şi declaraţie pe propria răspundere că nu se află în nici una dintre situaţiile prevăzute la art. 5 alin.(3) din Legea nr. 137/2002; 
- pentru  persoanele fizice române: copie de pe actul de identitate,  declaraţie pe propria răspundere privind achitarea obligaţiilor fiscale, precum şi declaraţie pe propria răspundere că nu se află în nici una dintre situaţiile prevăzute la art. 5 alin.(3) din Legea nr. 137/2002;

- pentru  persoanele fizice străine: copie de pe paşaport, precum şi declaraţie pe propria răspundere că nu se află în nici una dintre situaţiile prevăzute la art. 5 alin.(3) din Legea nr. 137/2002. "

Autor: Grupul PSD din Grupul PSD din

Comisia pentru politică economică, reformă şi privatizare

	 Pentru precizări de procedură şi pentru introducerea  declaraţiei pe propria răspundere că persoana fizică sau juridică nu se află în nici una dintre situaţiile prevăzute la art. 5 alin.(3) din Legea nr. 137/2002. 

	CD

	2.
	Art.9 alin.(3)

c) dacă nu se formulează oferte de cumpărare cu plata integrală a preţului, preşedintele comisiei de licitaţie, cu acordul prealabil al instituţiei publice implicate, poate solicita participanţilor formularea de oferte de cumpărare cu plata preţului în rate;
	2. La articolul 9, alin. (3) litera c) se abrogă.

Autor: Grupul PSD din Grupul PSD din

Comisia pentru politică economică, reformă şi privatizare
	Pentru coerenţa prevederilor. 
	CD

	3.
	      Art. 26. -  (1) 

"a) scutirea totală sau parţială de la plată a obligaţiilor restante la data de 31 decembrie 2003, reprezentând impozite, taxe, contribuţii şi alte venituri bugetare, precum şi credite, împrumuturi şi garanţii acordate de creditorii bugetari;"  


	3. La articolul 26, litera a) a alineatului (1) va avea următorul cuprins:

"a) scutirea totală sau parţială de la plată a obligaţiilor restante la data de 31 decembrie 2003, reprezentând impozite, taxe, contribuţii şi alte venituri bugetare, precum şi credite, împrumuturi şi garanţii acordate de creditorii bugetari;"

           Textul Senatului - nemodificat


	Preluare text Senat
	CD

	4.
	Art. 26
(4) De la prevederile alin. (1)  fac excepţie obligaţiile bugetare restante ale societăţilor comerciale, datorate Fondului naţional unic de asigurări sociale de sănătate şi contribuţia angajaţilor pentru asigurările sociale de sănătate, pentru care se acordă, după caz următoarele înlesniri:

                  a) eşalonarea obligatiilor bugetare restantate pe o perioadă de 5 ani, cu 6 luni perioadă de graţie, cuprinsă în perioada de eşalonare;

                  b) scutirea la plată a dobânzilor şi penalităţilor de orice fel aferente obligaţiilor bugetare prevăzute la lit. a) calculate până la data transferului dreptului de proprietate asupra acţiunilor.

          (6) Obligaţiile bugetare datorate şi neachitate până la data emiterii ordinului comun, de natura celor prevăzute la alin.(1), şi/sau (3) şi care nu fac obiectul înlesnirilor la plată, se eşalonează la plată pe o perioada de până la 5 ani cu o perioadă de graţie de 6 luni, cuprinsă în perioada de eşalonare, prin emiterea unui act adiţional la ordinul comun. 

(8) Pentru obligaţiile  ce fac obiectul înlesnirilor la plată prevăzute la alin. (1), (2) şi (3) nu se calculează şi nu se datorează dobânzi şi penalităţi de orice fel între data transferului dreptului de proprietate şi data emiterii ordinului comun. 

(9) Înlesnirile la plata obligaţiilor bugetare care fac obiectul ordinului comun, îşi pierd valabilitatea în situaţia în care societatea comercială nu îşi achită obligaţiile bugetare curente ale fiecărui an fiscal cu termene scadente începând cu data emiterii ordinului comun. În cazul în care societatea comercială nu achită la scadenţă obligaţiile bugetare curente, poate efectua plata acestora în cel mult 90 de zile, împreună cu dobânzile şi penalităţile de întârziere aferente. Obligaţiile cu termene de plată după data de 1 septembrie a fiecărui an fiscal vor fi achitate până cel târziu la data de 20 decembrie a anului respectiv.

(11) Sumele care fac obiectul înlesnirilor la plată, sunt cele stabilite în certificatele de obligaţii bugetare eliberate la cererea APAPS, conform prevederilor prezentei ordonanţe de urgenţă, pe baza actelor de control, efectuate de organele teritoriale ale creditorilor bugetari şi de autorităţile administraţiei publice locale pentru bugetele locale, precum şi în notificările emise de APAPS.

(16) Criteriile de selecţie şi de încadrare în grilă privind acordarea înlesnirilor sunt cele stabilite prin normele metodologice de aplicare a Ordonanţei de urgenţă a Guvernului nr. 88/1997 privind privatizarea societăţilor comerciale, cu modificările şi completările ulterioare şi a Legii nr. 137/2002 privind unele măsuri pentru accelerarea privatizării, aprobate prin Hotărârea Guvernului nr. 577/2002.

(18) Prevederile alin.(16) se aplică şi societăţilor comerciale privatizate în baza Legii nr.137/2002.
	 4. La art. 26 alin.(4), (6), (8), (9), (11), (16) şi (18)  vor avea următorul cuprins:

"(4) De la prevederile alin. (1) lit.a) şi b) fac excepţie obligaţiile bugetare restante ale societăţilor comerciale, datorate Fondului naţional unic de asigurări sociale de sănătate şi contribuţia angajaţilor pentru asigurările sociale de sănătate, pentru care se acordă, după caz următoarele înlesniri:

                a) eşalonarea obligaţiilor bugetare restantate pe o perioadă de 5 ani, cu 6 luni perioadă de graţie, cuprinsă în perioada de eşalonare;

                b) scutirea la plată a dobânzilor şi penalităţilor de orice fel aferente obligaţiilor bugetare prevăzute la lit. a) calculate până la data transferului dreptului de proprietate asupra acţiunilor."

             "(6) Obligaţiile bugetare datorate şi neachitate până la data emiterii ordinului comun, de natura celor prevăzute la alin.(1), (3) şi (4)  şi care nu fac obiectul înlesnirilor la plată, se eşalonează la plată pe o perioada de până la 5 ani cu o perioadă de graţie de 6 luni, cuprinsă în perioada de eşalonare, prin emiterea unui act adiţional la ordinul comun. "
          "(8) Pentru obligaţiile  ce fac obiectul înlesnirilor la plată prevăzute la alin. (1), (3) şi (4) nu se calculează şi nu se datorează dobânzi şi penalităţi de orice fel între data transferului dreptului de proprietate şi data emiterii ordinului comun. "

         "(9) Înlesnirile la plata obligaţiilor  care fac obiectul ordinului comun, îşi pierd valabilitatea în situaţia în care societatea comercială nu îşi achită obligaţiile  curente ale fiecărui an fiscal cu termene scadente începând cu data emiterii ordinului comun. În cazul în care societatea comercială nu achită la scadenţă obligaţiile  curente, poate efectua plata acestora în cel mult 90 de zile, împreună cu dobânzile şi penalităţile de întârziere aferente. Obligaţiile cu termene de plată după data de 1 septembrie a fiecărui an fiscal vor fi achitate până cel târziu la data de 20 decembrie a anului respectiv."

          "(11) Sumele care fac obiectul înlesnirilor la plată, sunt cele stabilite în certificatele de obligaţii bugetare eliberate la cererea APAPS, conform prevederilor prezentei ordonanţe de urgenţă, pe baza actelor de control, efectuate de organele teritoriale ale creditorilor bugetari şi de autorităţile administraţiei publice locale pentru bugetele locale, precum şi în notificările emise de Autoritatea pentru Administrarea Participaţiilor Statului sau de instituţiile creditoare ale căror creanţe nu se regăsesc în certificatele de obligaţii bugetare."

          "(16) Criteriile de selecţie şi de încadrare în grilă privind acordarea înlesnirilor sunt cele stabilite prin normele metodologice de aplicare a Ordonanţei de urgenţă a Guvernului nr. 88/1997 privind privatizarea societăţilor comerciale, cu modificările şi completările ulterioare şi a Legii nr. 137/2002 privind unele măsuri pentru accelerarea privatizării, aprobate prin Hotărârea Guvernului nr. 577/2002, aplicate pentru situaţiile economico financiare la 31.12.2003."

         (18) - se abrogă.

Autor: Grupul PSD din

Comisia pentru politică economică, reformă şi privatizare
	Corectie, inlesnirile prevazute la alin. (1), cuprind  mai multe tipuri de înlesniri.
Exista la momentul privatizarii datorii neplatite de societatea comerciala pentru ani economico financiari incheiati, pentru care in acest moment nu exista prevedere legala de plata (de exemplu: societatile comerciale care s-au privatizat in anul 2003 si care nu aveau platite datoriile pe anul 2002;

Daca nu au aprobare pentru extindere la 2002 pierd ordinele comune care au fost emise deoarece nu au platite datoriile din anul anterior privatizarii). Exista in acest moment o lista de 10 societati comerciale pentru care MFP nu avizeaza propunerea de HG pentru extinderea la 2002. Pericol de pierdere a inlesnirilor si de desfiintarea  unor contracte de privatizare.

Pentru o trimitere corectă.

Pentru a se aplica tuturor obligaţiilor, nu numai celor bugetare.

Sunt instituţii creditoare pentru care ANAF nu are competenţa să efectueze controlul asupra creanţelor deţinute la societatea comercială (exemplu – taxele vamale, fondul de mediu, fondul pentru sport, care nu sunt verificate de ANAF)

In acest moment grila se aplica la situatia economico financiara a anului 2001, depaşită de evoluţia indicatorilor economico financiari. Trebuie corelare intre aceste elemente, momentul aplicarii inlesnirilor trebuie să coincidă cu momentul la care se analizeaza situaţia economico-financiara a societatii.
	CD

	5.
	Art. 27. - Pentru societăţile comerciale privatizate şi pentru care până la data intrării în vigoare a prezentei ordonanţe de urgenta nu s-au emis ordine comune pentru acordarea înlesnirilor la plata obligaţiilor bugetare, aceste ordine vor fi emise cu respectarea prevederilor prezentei ordonanţe de urgenţă.

	5. Art. 27 va avea următorul cuprins:

"Art. 27.- (1) Societăţile comerciale privatizate în baza Legii nr.137/2002  pentru care până la data intrării în vigoare a prezentei ordonanţe de urgenţă nu s-au emis ordinele comune pentru acordarea înlesnirilor la plata obligaţiilor restante, aceste ordine vor fi emise cu respectarea prevederilor art.26 din prezenta ordonanţă de urgenţă, în următoarele condiţii:

   a) dacă transferul dreptului de proprietate a avut loc în anul 2003, beneficiază de acordarea înlesnirilor pentru datoriile restante la 31.12.2002;

   b) dacă transferul dreptului de proprietate a avut loc în anul 2004, beneficiază de acordarea înlesnirilor pentru datoriile restante la 31.12.2003.

(2) În situaţia în care până la data intrării în vigoare a prezentei ordonanţe, ordinele comune pentru acordarea înlesnirilor la plata obligaţiilor restante au fost emise parţial, pentru datoriile restante la data transferului dreptului de proprietate şi neachitate la data intrării în vigoare a prezentei ordonanţe de urgenţă, prin ordin comun sau act adiţional la ordinul comun, după caz, se vor acorda următoarele înlesniri:

      a) eşalonarea pe o perioadă de maxim 5 ani cu 6 luni graţie, pentru datoriile reprezentând impozite, taxe, contribuţii şi alte venituri bugetare, precum şi credite, împrumuturi şi garanţii acordate de creditorii bugetari, necuprinse în ordinele comune;

       b) scutirea dobânzilor şi penalităţilor de orice fel, calculate până la data emiterii  actului adiţional.  

Autor: Grupul PSD din

Comisia pentru politică economică, reformă şi privatizare


	Se înregistrează întârzieri foarte mari in emiterea ordinelor comune din lipsa certificatelor de obligaţii bugetare.

De asemeni se  înregistrează aproape 1 an de când nu a mai fost iniţiat nici un ordin comun pentru datoriile către Fondul de Asigurări Sociale de Sănătate.


	CD

	6.
	
	 6. După art.31 se introduc art. 311 -  317:

"Art.31.1 (1) Se acordă Societăţii Comerciale "Rostramo" - S.A. Târgu-Jiu următoarele înlesniri:

      a) se scutesc la plată obligaţiile bugetare datorate şi neachitate la data transferului de proprietate către bugetul asigurărilor sociale de stat şi bugetul asigurărilor sociale de şomaj;

       b) se scutesc la plată dobânzile şi penalităţile de orice fel aferente debitelor de la litera a)  calculate la data emiterii ordinului comun.

(2) Se aprobă stingerea prin conversie în acţiuni a următoarelor creanţe,  ce vor fi cuprinse în certificatele de obligaţii bugetare:

                     a) creanţele bugetare reprezentând contribuţia la Fondul naţional unic de asigurări sociale de sănătate, exigibile la data transferului dreptului de proprietate asupra acţiunilor;

                     b) creanţele bugetare reţinute şi înregistrate de către societatea comercială şi plătibile în numele terţilor, exigibile la data transferului dreptului de proprietate asupra acţiunilor, reprezentând contribuţia pentru pensia suplimentară, contribuţia individuală pentru asigurările sociale, contribuţia individuală pentru asigurările de şomaj, contribuţia angajaţilor pentru asigurările sociale de sănătate, impozitul pe veniturile din salarii, impozitul pe dividende şi celelalte impozite cu reţinere la sursă; 

                    c) se scutesc la plată dobânzile şi penalităţile de orice fel aferente debitelor convertite în acţiuni prevăzute la literele a) şi b) calculate la data realizării conversiei. 

         (3) Acţiunile rezultate în urma conversiei vor fi transferate pe bază de protocol la AVAS pentru a fi vândute cumpărătorului la acelaşi preţ pe acţiune cu cel din contractul de vânzare-cumpărare de acţiuni. 

         (4) Sumele încasate de AVAS în urma vânzării vor fi virate bugetelor, după deducerea cheltuielilor aferente privatizării.

          (5) TVA suspendată în vamă se va înscrie în primul decont de TVA depus după privatizare atât ca taxă colectată cât şi ca taxă deductibilă, fără plata efectivă a acesteia. Reflectarea în contabilitate a acestor operaţiuni se efectuează potrivit reglementărilor contabile aplicabile."

"Art.31.2  Se acordă societăţii comerciale "BIOSIN" - S.A. Calafat, următoarele înlesniri la plată :

a) se scutesc la plată obligaţiile bugetare datorate la data transferului dreptului de proprietate asupra acţiunilor şi neachitate la 30.06.2004;

b) se scutesc la plata dobânzile şi penalităţile aferente debitelor de mai sus calculate până la data emiterii ordinului comun."

"Art.313  (1) AVAS este mandatată să renunţe la aplicarea pactului comisoriu de grad IV stipulat în cuprinsul contractului de privatizare a Societăţii Comerciale Asigurare Reasigurare "ASTRA" - SA Bucureşti, pentru toate obligaţiile ajunse la scadenţă până la data intrării în vigoare a prezentei legi.

         (2) Se scutesc la plată penalităţile de întârziere de orice fel aferente tuturor obligaţiilor stipulate în contractul de privatizare a Societăţii Comerciale Asigurare Reasigurare "ASTRA" - SA Bucureşti, ajunse la scadenţă până la data intrării în vigoare a prezentei legi.

          (3)   Scutirea la plată prevăzută la alin.(2) nu exonerează de la îndeplinirea obligaţiei principale."   

"Art.314 Societăţile comerciale provenite din divizarea înainte de privatizare a unei societăţi cu capital majoritar de stat, beneficiază de aceleaşi înlesniri la plata obligaţiilor bugetare ca şi societatea din care s-au divizat."

"Art.315 (1)  Societăţile comerciale pentru care  au fost emise ordine comune sau pentru care urmează a fi emise ordine comune, de acordare a înlesnirilor la plată în baza prevederilor Legii nr. 137/2002, cu modificările şi completările ulterioare, beneficiază de scutirea la plată a dobânzilor şi penalităţilor de orice fel, calculate până la data transferului dreptului de proprietate asupra acţiunilor şi rămase la plată la data intrării în vigoare a prezentei legi, aferente obligaţiilor bugetare restante reprezentând contribuţia pentru pensia suplimentară, contribuţia individuală de asigurări sociale, contribuţia angajaţilor la bugetul Fondului pentru plata ajutorului de şomaj, precum şi contribuţia angajaţilor pentru asigurările sociale de sănătate, taxa pe valoarea adaugată suspendată în vamă, impozitul pe veniturile din salarii, impozitul pe dividende şi celelalte impozite cu reţinere la sursă, care au fost eşalonate la plată prin ordinele comune emise.

      (2) Se scutesc la plată dobânzile şi penalităţile de orice fel, calculate între data transferului dreptului de proprietate şi data emiterii ordinului comun."

"Art.316 - Se acordă societăţii comerciale "NAVOL" - S.A. Olteniţa următoarele înlesniri la plata obligaţiilor bugetare cuprinse în certificatul de obligaţii bugetare:

· eşalonarea la plată a datoriilor reprezentând impozite, taxe , contribuţii, datorate şi neachitate la 30.06.2004, pe o perioadă de 5 ani cu 6 luni graţie cuprinsă în perioada de eşalonare;

· scutirea  la plată a dobânzilor şi penalităţilor de orice fel calculate până la data emiterii ordinului comun."

"Art.317 - Se acordă Societăţii Comerciale I.C.P.P.A.M. S.A. Baloteşti, următoarele înlesniri la plată:

a) se scutesc la plată datoriile reprezentând fonduri de restructurare acordate conform H.G nr.212/1995 privind instituirea regimului special de supraveghere economico-financiară la unele regii autonome şi societăţi comerciale cu capital majoritar de stat, H.G nr.81/1997 privind scoaterea din rezervele materiale naţionale a cantităţii de 100 mii tone grâu, H.G nr.293/1997 privind acordarea unor fonduri în vederea restructurării şi reabilitării patrimoniului genetic la speciile porcine şi păsări, în scopul păstrării capacităţii de relansare a producţiei naţionale de carne de porc, de pasăre şi ouă, H.G nr.685/1997 pentru modificarea şi completarea Hotărârii Guvernului nr.293/1997 privind acordarea unor fonduri în vederea restructurării şi reabilitării patrimoniului genetic la speciile porcine şi păsări, în scopul păstrării capacităţii de relansare a producţiei naţionale de carne de porc, de pasăre şi ouă, precum şi a Legii   privatizării societăţilor comerciale nr.58/1991 şi a Legii bugetului de stat pe anul 1994 nr.36/1994;

b) scutirea totală de la plată a tuturor obligaţiilor rezultate din garantarea de către AVAS a creditului acordat de Banca Comercială Română –S.A.  în baza Ordonanţei de Urgenţă a Guvernului nr.39/2001 privind garantarea de către Autoritatea pentru Privatizare şi Administrarea Participaţiilor Statului  a unui credit fără dobândă acordat Societăţii Comerciale I.C.P.P.A.M - S.A. Baloteşti;

c) la data scutirii  de la plată a obligaţiilor societăţii  către AVAS, se anulează la plată şi obligaţia AVAS către bugetul consolidat al statului  privind încasarea creanţelor proprii , precum şi creanţelor bugetare gestionate de către AVAS."

Autor: Grupul PSD din

Comisia pentru politică economică, reformă şi privatizare


	Societatea comerciala inregistreaza o evolutie ascendentă a indicatorilor economico financiari. 

De la semnarea contractului de vanzare cumparare de actiuni a crescut volumul productiei de export, au fost platite datoriile curente. Datoriile istorice însă îngreunează atat procesul de productie pentru imposibilitatea participarii la licitatii pentru achizitionarea de lucrari cat si sursele de finantare ale productiei. Privatizarea s-a realizat cu ASOCIATIA PAS – trebuie sustinut patronatul roman, mai ales ca societatea se afla intr-o zonă cu mari probleme de şomaj.
Societatea comerciala nu a putut obţine autorizaţia de funcţionare de la MFP pentru ca avea datorii istorice de plătit. In acelaşi timp fără autorizaţia de funcţionare nu poate obţine fondurile necesare achitării datoriilor curente astfel încât să beneficieze de înlesnirile legale în vigoare la momentul privatizării.

La divizarea societatii, o parte din datorii au fost preluate de pui; dacă datoriile rămâneau la mamă acestea  făceau obiectul înlesnirilor la plată. Având în vedere faptul că pentru mamă s-au acordat facilităţi, pentru a nu crea posibilitatea înregistrării de către mamă a unor venituri necuvenite prin încasarea de la pui a unor plăţi în contul unor datorii scutite, s-a făcut această propunere.

S-a corectat cadrul legal pentru aceste societăţi în conformitate cu Legea nr.191/2003 care acordă aceste înlesniri societăţilor pentru care s-au emis ordine comune până la apariţia legii.

Societatea comercială se află într-o situaţie deosebit de dificilă datorita regimului juridic neclar al terenurilor. Datoriile sunt către instituţia publică implicată

	7.
	Art 32. - Societăţile comerciale pentru care au fost emise ordine comune cu creditorii bugetari pentru creanţe proprii şi credite bugetare gestionate de Autorităţii pentru Administrarea Participaţiilor Statului‚ pot beneficia pentru obligaţiile rămase de plată la intrarea în vigoare a prezentei ordonanţe de urgenta de scutirea totală sau parţială de la plată a acestora, precum şi de scutirea totală de la plată a dobânzilor şi a penalităţilor de întârziere aferente acestora, cuprinse în notificările emise de Autorităţii pentru Administrarea Participaţiilor Statului, calculate de la data semnarii contractului de vanzare-cumparare de actiuni şi pana la data emiterii actului adiţional la ordinul comun. 


	7. Art. 32  va avea următorul cuprins:

„Art.32. (1) Societăţile comerciale privatizate începând cu data de 1 decembrie 2001 şi până la data intrării în vigoare a prezentei ordonanţe de urgenţă, pentru care au fost emise sau urmează a fi emise Ordine comune de acordare a înlesnirilor la plată pentru creanţele proprii şi creditele bugetare gestionate de AVAS, beneficiază şi de:

    a) scutirea totală sau parţială de la plată a creanţelor proprii şi creditelor bugetare gestionate de AVAS, altele decât cele care au făcut obiectul ordinului comun, rămase de plată la data intrării în vigoare a prezentei ordonanţe de urgenţă;

     b) scutirea totală sau parţială de la plată a dobânzilor şi penalităţilor de orice fel aferente creanţelor prevăzute la lit.a) calculate până la data semnării contractului de vânzare cumpărare de acţiuni;

      c) scutirea de la plata dobânzilor şi penalităţilor de orice fel aferente creanţelor proprii şi creditelor bugetare gestionate de către AVAS, calculate de la data semnării contractului de vânzare cumpărare de acţiuni până la data scutirii acestora.

      (2) Scutirea la plata obligaţiilor prevăzute la alin.(1) se acordă prin Ordin comun sau act adiţional la ordinul comun, după caz, iar sumele care fac obiectul scutirii sunt stabilite prin notificările emise de instituţia publică implicată. 

       (3) Debitorii care au beneficiat de înlesniri la plata obligaţiilor reprezentând creanţe AVAS, acordate în baza reglementărilor legale în materie, şi care, până la data de 30 noiembrie 2004, fac dovada stingerii sumelor cuprinse în rate, cu termene de plată până la aceeaşi dată, şi îndeplinirii celorlalte condiţii în care înlesnirile au fost aprobate, beneficiază de menţinerea înlesnirii pentru sumele rămase de plată începând cu 30 noiembrie 2004, cu toate efectele prevăzute de lege.

     (4) Pentru plata cu întârziere a ratelor şi a obligaţiilor curente de către debitorii care se încadrează în prevederile alin. (1), AVAS calculează şi comunică acestora până la data de 10 decembrie 2004 diferenţa de dobandă şi penalitatea de întârziere aferentă, dupa caz, care se vor achita până la data de 20 decembrie 2004.

    (5) Pentru sumele ramase de plată AVAS va comunica debitorilor graficele de plată refăcute fără a se depăsi numărul de rate aprobate iniţial."
Autor: Grupul PSD din

Comisia pentru politică economică, reformă şi privatizare


	Pentru clarificarea unor situaţii, o exprimare mai explicită care să elimine confuziile.

	8. După art.33 se introduce art.331 cu următorul cuprins:  

"Art. 331. – Pentru societăţile comerciale la care ordinul comun s-a emis în luna decembrie a anului fiscal şi care nu au achitat obligaţiile bugetare datorate  în 90 de zile de la data emiterii ordinului comun  înlesnirile la plată îşi menţin valabilitatea dacă societatea achită aceste datorii până la data de 20 decembrie 2005."

Autor: Grupul PSD din

Comisia pentru politică economică, reformă şi privatizare


	Prelungirea termenului de achitare.

	9. 
	Art.34 - Se acordă Societăţii Comerciale "COST - S.A. Târgovişte următoarele înlesniri:

a) se scutesc la plată orice alte obligaţii bugetare anterioare semnării contractului de privatizare şi necuprinse în ordinele comune;

b) se convertesc în acţiuni obligaţiile bugetare restante datorate Fondului naţional unic de asigurări sociale de sănătate, acumulate între data de 1 ianuarie 2002 şi data transferului dreptului de propietate asupra acţiunilor;

c) se scutesc la plată dobânzile şi penalităţile aferente creanţelor proprii Autorităţii pentru Administrarea Participaţiilor Statului, calculate între data transferului dreptului de proprietate asupra acţiunilor şi data intrării în vigoare a prezentei ordonanţe de urgenţă;

d) se scutesc la plată dobânzile şi penalităţile de întârziere neachitate, aferente debitelor prevăzute la lit.a) şi b), calculate până la data semnării contractului de vânzare-cumpărare de acţiuni, prin ordin comun, şi cele calculate după data semnării contractului de vânzare-cumpărare de acţiuni până la data emiterii ordinului comun, prin actul adiţional la ordinul comun."
	9. Art. 34  se abrogă

Autor: Grupul PSD din

Comisia pentru politică economică, reformă şi privatizare


	Prevederile acestui articol se regăsesc în alt act normativ (Ordonanţa  Guvernului nr. nr.50/2004).

	Art. 38. –Termenul legal prevăzut la art. 14 alin. (10) din Ordonanţa de urgenţă a Guvernului nr. 8/2003 aprobată cu  modificări şi completări prin Legea nr. 569/2003, cu modificările şi completările ulterioare, privind solicitarea A.P.A.P.S. pentru încheierea convenţiilor de eşalonare, începe să curgă de la data intrării în vigoare a prezentei ordonanţe de urgenţă.


	10. Art. 38 va avea următorul cuprins:

"Art. 38. –Termenul legal prevăzut la art. 14 alin. (10) din Ordonanţa de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, aprobată cu modificări şi completări prin Legea nr. 569/2003, cu modificările şi completările ulterioare, privind solicitarea APAPS  pentru încheierea convenţiilor de eşalonare, începe să curgă de la data intrării în vigoare a prezentei ordonanţe de urgenţă, pentru societăţile comerciale la care transferul dreptului de proprietate s-a realizat până la data intrării în vigoare a prezentei Ordonanţe de urgenţă."
Autor: Grupul PSD din

Comisia pentru politică economică, reformă şi privatizare
	Pentru corectitudinea formulării.

	Art. 40. 
 (3) La societăţile comerciale la care contractele de vânzare-cumpărare de acţiuni ale statului au fost semnate după data intrării în vigoare Legii nr. 137/2002 şi pentru care ordinele comune de acordare a înlesnirilor la plată s-au comunicat societăţilor comerciale după data de 1 decembrie 2003 şi până la data intrării în vigoare a prezentei ordonanţe de urgenţă, obligaţiile bugetare cu termene scadente după data semnării contractelor de vânzare-cumpărare de acţiuni ale statului şi până la data emiterii ordinului comun, împreună cu dobânzile şi penalităţile de întârziere aferente, se vor achita în 180 de zile de la data emiterii ordinului comun.


	11. Art. 40 alin.(3) va avea următorul cuprins:

    "(3) La societăţile comerciale la care contractele de vânzare-cumpărare de acţiuni ale statului au fost semnate după data intrării în vigoare a Legii nr. 137/2002 şi pentru care ordinele comune de acordare a înlesnirilor la plata obligaţiilor bugetare au fost emise într-o perioadă mai mare de 90 de zile de la semnarea contractului de vânzare cumpărare de acţiuni, obligaţiile bugetare cu termene scadente după data semnării contractelor de vânzare-cumpărare de acţiuni  şi până la data transferului de proprietate asupra acţiunilor, împreună cu dobânzile şi penalităţile de întârziere aferente, se vor achita eşalonat  până la data de 20 decembrie 2005.
Autor: Grupul PSD din

Comisia pentru politică economică, reformă şi privatizare


	La unele societati comerciale transferul dreptului de proprietate s-a realizat mult mai tarziu decât data la care s-a semnat contractul de vânzare cumpărare de acţiuni. In aceasta perioada societatea nu a avut resursele necesare plăţii datoriilor, aşa cum n-a avut nici înainte de privatizare, iar cumpărătorul nu putea interveni in societate. 

	CD

	12. După art. 42 se introduce art.42.1, cu următorul cuprins:

"Art.42.1 (1) Înlesnirile la plata obligaţiilor restante se acordă prin ordin comun al AVAS cu fiecare creditor bugetar şi/sau cu Ministerul Finanţelor Publice, după caz,  indiferent de actul normativ în baza căruia s-a realizat privatizarea societăţii comerciale.

(2) De la alineatul precedent fac excepţie înlesnirile acordate de autorităţile administraţiei publice locale, care vor fi acordate prin Hotărâre a Consiliului Local."

Autor: Grupul PSD din

Comisia pentru politică economică, reformă şi privatizare
	Pentru precizări procedurale.

	Art. 43. – (1) La societăţile privatizate, sumele reprezentând fonduri de restructurare şi redresare acordate în baza Legii nr. 58/1991 privind privatizarea societăţilor comerciale, credite acordate în baza Ordonanţa Guvernului nr. 13/1995, datorate şi neachitate până la data intrării în vigoare a prezentei ordonanţe se convertesc în acţiuni ce revin de drept statului.

(2) Se convertesc în acţiuni şi dobânzile, penalităţile de întârziere precum şi alte sume similare, aferente sumelor prevăzute la alin. (1) datorate şi neachitate până la data  intrarii in vigoare a prezentei ordonante de urgenta.

(3) Administratorii societăţilor comerciale privatizate vor convoca în termen de 15 zile de la data intrării în vigoare a prezentei ordonanţe de urgenţă adunarea generală extraordinară a acţionarilor, având pe ordinea de zi majorarea capitalului social cu sumele prevăzute la alin.(1) şi (2).

(4) Adunarea generală extraordinară a acţionarilor se va ţine în termen de 5 zile de la convocare.

(5) Acţiunile rezultate din conversia prevăzută la alin.(1) şi (2) se vând de către APAPS cu acordarea dreptului de preferinţă cumpărătorului participaţiei statului la capitalul social sau succesorului legal al acestuia.

 (6) Cumpărătorul sau succesorul legal al acestuia îşi vor exprima opţiunea în termen maxim de 15 zile de la data înregistrării la oficiul registrului comerţului a majorării capitalului social cu sumele prevăzute la alin. (1) şi (2).

(7) În cazul în care cumpărătorul sau succesorul legal al acestuia nu-şi manifestă dreptul de preferinţă în termenul prevăzut la alin. (6) sau nu acceptă preţul de ofertă, APAPS va putea vinde acţiunile rezultate din conversie prin orice metodă.

(8) Operaţiunile prevăzute la alin. (1)-(7) se realizează prin derogare de la prevederile Ordonanţei de urgenţă a Guvernului nr. 28/2002 privind valorile mobiliare, serviciile de investiţii financiare şi pieţele reglementate, aprobată cu modificări şi completări prin Legea nr. 525/2002, cu modificările ulterioare.
	13. Art. 43 va avea următorul cuprins:

Art. 43. – (1) La societăţile comerciale privatizate, sumele reprezentând fonduri de restructurare şi redresare acordate în baza unor acte normative, precum şi  creditele şi/sau împrumuturile acordate pentru plata energiei electrice şi a gazelor naturale, dividende şi accesorii ale acestora, datorate şi neachitate până la data intrării în vigoare a prezentei ordonanţe se convertesc în acţiuni ce revin de drept statului.

 (2) Se convertesc în acţiuni şi dobânzile, penalităţile de întârziere precum şi alte sume similare, aferente sumelor prevăzute la alin. (1) datorate şi neachitate până la data realizării conversiei.  La data conversiei se anulează şi obligaţia AVAS catre bugetul statului.

(3) Administratorii societăţilor comerciale privatizate vor convoca în termen de 15 zile de la data intrării în vigoare a prezentei ordonanţe de urgenţă adunarea generală extraordinară a acţionarilor, având pe ordinea de zi majorarea capitalului social cu sumele prevăzute la alin.(1) şi (2).

 (4) Adunarea generală extraordinară a acţionarilor se va ţine în termen de 5 zile de la convocare.

  (5) Acţiunile rezultate din conversia prevăzută la alin.(1) şi (2) se vând de către AVAS cu acordarea dreptului de preferinţă cumpărătorului participaţiei statului la capitalul social sau succesorului legal al acestuia. Veniturile rezultate din vânzarea acţiunilor urmează regimul juridic al veniturilor din privatizare.

  (6) Cumpărătorul sau succesorul legal al acestuia îşi va exprima opţiunea în termen maxim de 15 zile de la data înregistrării la oficiul registrului comerţului a majorării capitalului social cu sumele prevăzute la alin. (1) şi (2).

 (7) În cazul în care cumpărătorul sau succesorul legal al acestuia nu-şi manifestă dreptul de preferinţă în termenul prevăzut la alin. (6) sau nu acceptă preţul de ofertă, APAPS va putea vinde acţiunile rezultate din conversie prin orice metodă.

    (8) Operaţiunile prevăzute la alin. (1)-(7) se realizează prin derogare de la prevederile Legii nr.297/2004 privind piaţa de capital."

Autor: Grupul PSD din

Comisia pentru politică economică, reformă şi privatizare


	Pentru clarificări.

	14. După art.43 se introduce art.43.1, cu următorul cuprins:

Art.431 . (1) Creanţele preluate de AVAS conform O.G. nr.29/2002 privind instituirea unor măsuri pentru diminuarea datoriei publice, O.U.G nr.95/2003 privind preluarea de către Autoritatea pentru Valorificarea Activelor Bancare a unor creanţe bugetare în vederea încasării şi virării lor la Fondul naţional unic de asigurări sociale de sănătate şi O.U.G nr.37/2004 privind măsuri de diminuare a arieratelor din economie faţă de societăţile comerciale aflate în proces de privatizare la care AVAS deţine pachetul majoritar de acţiuni sau care s-au privatizat prin vânzarea de către instituţia publică implicată în privatizare sau de către AVAS a pachetului majoritar de acţiuni şi pentru care contractul de vânzare-cumpărare de acţiuni se află în derulare, se pot converti în acţiuni conform OUG nr.51/1998 cu modificările şi completările ulterioare.


(2) În situaţia societăţilor comerciale la care, anterior conversiei prevazute la alin. 1), AVAS a încheiat contracte de vânzare-cumpărare de acţiuni, cumpărătorul/succesorul legal al acestuia are drept de preferinţă la cumpărarea acţiunilor rezultate în urma conversiei creanţelor menţionate la alin.(1), la acelaşi preţ pe acţiune cu cel prevăzut în contractul de vânzare-cumpărare de acţiuni.


(3) În situaţia în care cumpărătorul/succesorul legal al acestuia nu îşi exercită dreptul de preferinţă prevăzut la alin.(2) în termen de 15 zile de la data înregistrării majorării capitalului social la Oficiul Registrului Comerţului, acţiunile rezultate în urma conversiei realizate conform prezentei ordonanţe de urgenţă, pot fi vândute prin oricare din  metodele prevăzute de legislaţia privatizării.

        (4) În situaţia societăţilor comerciale la care AVAS nu a încheiat contracte de vânzare-cumpărare de acţiuni anterior conversiei prevăzute la alin. (1), acţiunile rezultate în urma conversiei creanţelor menţionate la alin.(1), se vor vinde în pachet comun şi la acelaşi preţ pe acţiune cu pachetul de acţiuni deţinut iniţial de AVAS.” 


(5) Dispoziţiile alin. (1) - (4) se aplică şi în cazul creanţelor preluate de către AVAS în temeiul O.G. nr.29/2002, O.U.G nr.95/2003 şi O.U.G nr.37/2004, asupra societăţilor comerciale aflate în portofoliul Ministerului Economiei şi Comerţului sau a altor instituţii implicate în privatizare.

(6) Se convertesc în acţiuni creanţele AVAS reprezentând dividende şi daune moratorii, penalităţile şi majorările aferente datorate de societăţile comerciale aflate în portofoliul Ministerului Economiei şi Comerţului.

(7) Acţiunile rezultate în urma conversiei prevăzute la alin. (5) şi (6) se transferă pe bază de protocol de predare-primire, încheiat în termen de 15 zile de la data inregistrării majorării capitalului social la Oficiul Registrului Comerţului, Ministerului Economiei şi Comerţului în vederea gestionării şi vânzării acestora în pachet comun şi la acelaşi preţ cu acţiunile deţinute de acesta.

(8) Suma încasată în urma vânzării acţiunilor din pachetul comun va fi repartizată în termen de 30 de zile de la încasarea acesteia, după deducerea cheltuielilor efectuate cu privatizarea de către Ministerul Economiei şi Comerţului, proporţional cu valoarea rezultată din vânzare.

 (9) De la data realizării conversiei creanţelor prevăzute la alin. (6),  se anulează obligaţia AVAS de virare la bugetul de stat a eventualelor diferenţe dintre valoarea creanţelor şi valoarea încasată în urma vânzării acţiunilor rezultate din conversie."

Autor: Grupul PSD din

Comisia pentru politică economică, reformă şi privatizare


	Se reglementeze în mod unitar regimul juridic al acestor creanţe datorate de societăţile comerciale aflate în proces de privatizare, iar pentru societăţile deja privatizate să se asigure cadrul legal pentru îndeplinirea  clauzelor contractelor de privatizare încheiate anterior apariţiei OUG nr.  95/2003, OUG nr. 37/2004 şi OUG  nr. 29/2002. 

Planul de afaceri, preţul pe acţiune, etc. au fost stabilite de către cumpărător luând în considerare conversia în acţiuni a acestor creanţe, nerealizarea acesteia putând avea ca urmări denunţarea contractului de privatizare de către cumpărător.    

În cazul în care se alege ca metodă de valorificare conversia în acţiuni a creanţelor, în temeiul art. 12 lit. f) al O.U.G. nr. 51/1998, cu modificările şi completările ulterioare, în lipsa unei prevederi exprese a legii, cumpărătorul din contractul de privatizare nu mai poate  beneficia de dreptul de preferinţă la cumpărarea acţiunilor rezultate din conversie, acestea urmând a fi vândute prin oricare din metodele prevăzute de legislaţia privatizării.

În aceste condiţii, se creează situaţia în care:

- unui cumpărător i se aplică prevederile art. 14 al OUG nr. 8/2003, respectiv conversia în acţiuni a creanţelor furnizorilor de utilităţi, având drept de preemţiune la achiziţionarea acestora la acelaşi preţ/acţiune ca cel stabilit prin contractul de privatizare;

 - altui cumpărător îi sunt aplicabile prevederile art. 12 al OUG. nr. 51/1998, cu modificările şi completările ulterioare, respectiv conversia în acţiuni a creanţelor furnizorilor de utilităţi, fără a se acorda drept de preemţiune la achiziţionarea acestora;

- unui alt cumpărător îi sunt aplicabile atât prevederile art. 12 al OUG. nr. 51/1998 cât şi ale art. 14 al OUG. nr. 8/2003.  

Or, o astfel de situaţie, în care se acordă regim juridic diferit modalităţii de recuperare a aceloraşi creanţe, încalcă principiul, statuat prin art. 1 lit. c) al Legii nr. 137/2002, conform căruia cumpărătorilor trebuie să li se asigure egalitate de tratament.  


Având în vedere faptul că, intervenţia noilor prevederi legale, ar avea ca efect încălcarea principiului egalităţii de tratament aplicat cumpărătorilor, considerăm că este necesară modificarea textului Ordonanţei de Urgenţă nr. 26/2004 prin care să se asigure pentru societăţile privatizate posibilitatea conversiei în acţiuni a creanţelor furnizorilor de utilităţi preluate de AVAS şi vânzarea acestora către cumpărătorul din contractul de privatizare la acelaşi preţ pe acţiune ca cel stabilit prin contract. Principala motivaţie pentru inserarea acestei prevederi legale a fost evitarea suprapunerii de proceduri de execuţie silită şi de acţiuni judiciare promovate sau formulate de diverşi creditori ai societăţii, cu procedura iniţiată deja prin  depunerea hotărârii A.G.A.  de dizolvare - lichidare   a respectivelor societăţi la Oficiul Registrului Comerţului, care are o aceeaşi finalitate şi anume  valorificarea tuturor activelor societăţii în vederea acoperirii pasivului social al acesteia într-o anumită ordine de preferinţă

	Art. 48. – În scopul îndeplinirii unor angajamente asumate de Guvernul României, la data intrării în vigoare a prezentei ordonanţe de urgenţă, dar nu mai mult de şase luni, se suspendă judecarea tuturor acţiunilor judiciare, extrajudiciare, precum şi orice procedură de executare silită până la finalizarea procedurilor de dizolvare şi lichidare voluntară prevăzute de Ordonanţa de urgenţă a Guvernului nr. 88/1997,cu modificările şi completările ulterioare şi Legea nr. 137/2002 cu modificările şi completările ulterioare, îndreptate împotriva următoarelor societăţi comerciale : 

· Societatea Comercială "COLOROM" – S.A. Codlea

· Societatea Comercială "REPUBLICA" – S.A. Bucureşti 

· Societatea Comercială "CUG" – S.A. Cluj Napoca

· Societatea Comercială "TURNU" – S.A. Turnu Măgurele

· Societatea Comercială "BRAFOR" – S.A. Braşov

· Societatea Comercială "AMPELUM" – S.A. Zlatna

· Societatea Comercială "AUTOTRANSPORT" – S.A. Braşov

· Societatea Comercială "IAIFO" – S.A. Zalău

· Societatea Comercială "ENERGOREPARAŢII" – S.A. Bucureşti

· Societatea Comercială "ROCAR" – S.A. Bucureşti

· Societatea Comercială "CMB" – S.A. Bocşa

· Societatea Comercială "UTEPS" – S.A. Alba Iulia

· Societatea Comercială "FORAJE SONDE" – S.A. Tg. Cărbuneşti

· Societatea Comercială "SEREDILE" – S.A. Galaţi

· Societatea Comercială "FLACĂRA" – S.A. Buzău

· Societatea Comercială "SINCAR" – S.A. Brăila

-     Societatea Comercială "VERACHIM" – S.A. Giurgiu


	15. Art. 48 va avea următorul cuprins:

"Art. 48. – În scopul îndeplinirii unor angajamente asumate de Guvernul României, la data intrării în vigoare a prezentei ordonanţe de urgenţă, dar nu mai mult de 12 luni, se suspendă judecarea tuturor acţiunilor judiciare, extrajudiciare, precum şi orice procedură de executare silită până la finalizarea procedurilor de dizolvare şi lichidare voluntară prevăzute de Ordonanţa de urgenţă a Guvernului nr. 88/1997,cu modificările şi completările ulterioare şi Legea nr. 137/2002 cu modificările şi completările ulterioare, îndreptate împotriva următoarelor societăţi comerciale : 

· Societatea Comercială "COLOROM" – S.A. Codlea

· Societatea Comercială "REPUBLICA" – S.A. Bucureşti 

· Societatea Comercială "CUG" – S.A. Cluj Napoca

· Societatea Comercială "TURNU" – S.A. Turnu Măgurele

· Societatea Comercială "BRAFOR" – S.A. Braşov

· Societatea Comercială "AMPELUM" – S.A. Zlatna

· Societatea Comercială "AUTOTRANSPORT" – S.A. Braşov

· Societatea Comercială "IAIFO" – S.A. Zalău

· Societatea Comercială "ENERGOREPARAŢII" – S.A. Bucureşti

· Societatea Comercială "ROCAR" – S.A. Bucureşti

· Societatea Comercială "CMB" – S.A. Bocşa

· Societatea Comercială "UTEPS" – S.A. Alba Iulia

· Societatea Comercială "FORAJE SONDE" – S.A. Tg. Cărbuneşti

· Societatea Comercială "SEREDILE" – S.A. Galaţi

· Societatea Comercială "FLACĂRA" – S.A. Buzău

· Societatea Comercială "SINCAR" – S.A. Brăila

· Societatea Comercială "VERACHIM" – S.A. Giurgiu.

Autor: Grupul PSD din

	Pentru prelungirea termenului.

	Art. 49. – Pentru societatile comerciale privatizate de APAPS si la care in dosarele de prezentare in vederea privatizarii nu a fost prevazuta posibilitatea acordarii de inlesniri la plata obligatiilor bugetare si/sau a creantelor proprii ale APAPS fata de aceste societati comerciale, dar contractele de privatizare deja incheiate cuprind prevederi referitoare la acordarea de inlesniri la plata, la solicitarea APAPS, creditorii bugetari si/sau APAPS, dupa caz, vor acorda inlesnirile la plata prevazute in contracte, dar in limita prevederilor din actele normative in vigoare la data privatizarii acestora.


	16. Art. 49 va avea următorul cuprins:

Art.49 – (1) Societăţile comerciale cu capital majoritar de stat, privatizate după 1 decembrie 2001 şi până la data intrării  în vigoare a prezentei Ordonanţe de urgenţă şi la care în dosarele de prezentare în vederea privatizării nu a fost prevăzută posibilitatea acordării de înlesniri la plata obligaţiilor bugetare şi/sau a creanţelor proprii faţă de aceste societăţi comerciale, beneficiază de înlesnirile la plată prevăzute în :

a) contractele de vânzare cumparare de acţiuni sau

b) în  actele  normative care prevedeau acordarea de înlesniri, în vigoare la data transferului dreptului de proprietate asupra acţiunilor.
   (2) La solicitarea APAPS, creditorii bugetari şi/sau APAPS, dupa caz, vor acorda înlesnirile la plată prevăzute în contracte, sau cele prevăzute în actele normative în vigoare la data transferului dreptului de proprietate asupra acţiunilor .

   (3) Societăţile comerciale privatizate până la data intrării în vigoare a prezentei Ordonanţe de urgenţă şi la care în contractele de privatizare deja încheiate sunt cuprinse  prevederi referitoare la acordarea de înlesniri la plată, datorate şi neachitate la data transferului dreptului de proprietate asupra acţiunilor, vor beneficia de emiterea ordinelor comune pentru acordarea înlesnirilor prevăzute în contract."

Autor: Grupul PSD din

	Clarificarea unor elemente procedurale.
	CD

	17
	
	17. După art.50 se introduce art.50.1, cu următorul cuprins:

"Art.501. (1) În scopul măririi şanselor de privatizare indiferent de metoda de privatizare aleasă, comisia de negociere/licitaţie va putea solicita şi accepta completări şi precizări la documentele depuse de ofertanţi în cadrul procesului de privatizare precum şi prezentarea ulterioară a acestora în forma prevăzută de dispoziţiile legale în materia privatizării sau de dosarul de prezentare.

(2) În cazul neprezentării de către ofertanţi a oricăruia din documentele prevăzute de dispoziţiile legale în vigoare şi/sau solicitate de către comisia de negociere/licitaţie conform alin.(1),după caz, precum şi în situaţia în care din conţinutul acestor documente nu rezultă îndeplinirea cerinţelor AVAS, potenţialii cumpărători vor fi eliminaţi.

(3) Nu vor putea participa la procesul de privatizare persoanele fizice sau juridice, române ori străine care se regăsesc în oricare din situaţiile prevăzute de art. 35 al O.U.G. nr. 51/1998 – republicată, cu modificările şi completările ulterioare."

Autor: Grupul PSD din

	Pentru rezolvarea unor probleme apărute în practică. Acordarea posibilităţii solicitării unor informaţii suplimentare despre cumpărător.

	18. După art.52 se introduc art.53, art.54 şi art.55, cu următorul cuprins:

"Art.53 Ordonanţa Guvernului nr.45/2004 pentru finalizarea privatizării unor societăţi comerciale din portofoliul Autorităţii pentru Privatizare şi Administrarea Participaţiilor Statului, aflate în dificultate , publicată în Monitorul Oficial al României, Partea I, nr.93 din 31 ianuarie 2004, aprobată prin Legea nr.361/2004  publicată în Monitorul Oficial al României, Partea I, nr. 838 din                     10 septembrie 2004,  se modifică şi se completează astfel:

1. La art 1 alin.(1)  literele a) şi c) vor avea următorul cuprins:

"Art.1 - (1) Pentru finalizarea privatizării Societăţii Comerciale "U.C.M." - S.A. Reşiţa, Autoritatea pentru Privatizare şi Administrarea Participaţiilor Statului, denumită în continuare Autoritatea pentru Administrarea Participaţiilor Statului, şi instituţiile bugetare creditoare, la solicitarea APAPS,  vor acorda următoarele înlesniri la plată:

    a) scutirea de la plată a obligaţiilor restante la data de 31 decembrie 2003, reprezentând impozite, taxe, contribuţii şi alte venituri bugetare, precum şi credite şi garanţii acordate de creditorii bugetari;

       c) scutirea la plată a obligaţiilor  restante la data de 31 decembrie 2003 către bugetele locale, reprezentând impozite, taxe, contribuţii şi alte venituri,  precum şi cele reprezentând creanţele proprii şi cele provenite din credite bugetare gestionate de autoritatea administraţiei publice locale, ce pot fi acordate de către Consiliul Local prin hotărâre. "   

2. După art.1 se  introduce art.11,  cu următorul cuprins:

"Art.11- (1) Obligaţiile bugetare datorate şi neachitate până la data emiterii ordinului comun de natura celor prevăzute la art.1 şi care nu fac obiectul înlesnirilor la plată pe o perioadă de până la 5 ani cu o perioadă de graţie de 6 luni cuprinsă în perioada de eşalonare prin emiterea unui act adiţional la ordinul comun.

(2) Se scutesc la plată prin actul adiţional la ordinul comun dobânzile şi penalităţile de orice fel aferente obligaţiilor ce fac obiectul înlesnirilor la plată prevăzute la alin.(1) calculate până la data emiterii ordinului comun."

3. Art.2 se abrogă.

4. Art.5 va avea următorul cuprins:    

 „Art.5 Se acordă Societăţii Comerciale „Rodipet” - S.A. Bucureşti, următoarele înlesniri la plată:   

 a) stingerea prin conversie în acţiuni a creanţelor bugetare neachitate de societate la data transferului dreptului de proprietate asupra acţiunilor, reprezentând impozite, taxe contribuţii, inclusiv contribuţiile individuale ale salariaţilor şi orice alte venituri bugetare, precum şi a celorlalte venituri reprezentând totalitatea creanţelor proprii şi a celor provenite din credite gestionate de APAPS, cu excepţia celor prevăzute la art. 18 alin.(4) din Legea nr. 137/2002, cu modificările şi completările ulterioare, pentru care prin ordin comun al APAPS şi al instituţiilor bugetare creditoare, emis în conformitate cu dispoziţiile Legii nr.137/2002, cu modificările şi completările ulterioare, se acordă eşalonarea la plată pe o perioadă de 5 ani cu o perioadă de graţie de 6 luni, inclusă în perioada de eşalonare;”.

 b) stingerea prin conversie în acţiuni a creanţelor Regiei Autonome „Administraţia Patrimoniului Protocolului de Stat” datorate şi neachitate până la data transferului dreptului de proprietate asupra acţiunilor ;

c) scutirea de la plată a dobânzilor, a majorărilor de întârziere şi a penalităţilor de orice fel aferente obligaţiilor prevăzute la lit.a) şi b), calculate până la data realizării conversiilor şi neachitate ;

d) scutirea de la plată a dobânzilor şi a penalităţilor de orice fel, aferente obligaţiilor bugetare eşalonate conform lit. a), calculate până la data transferului dreptului de proprietate asupra acţiunilor şi neachitate;

   e) scutirea de la plată a dobânzilor şi penalităţilor aferente obligaţiilor bugetare eşalonate conform lit. a), calculate între data transferului dreptului de proprietate asupra acţiunilor şi data emiterii ordinului comun şi neachitate." 

5. După art.8 se introduc art. 8.1 – 8.5. cu următorul cuprins :

 "Art.8.1 – Prin derogare de la dispoziţiile Legii nr.219/1998 privind regimul concesiunilor, terenurile aflate în proprietatea publică sau privată a statului, respectiv a unităţilor administrativ –teritoriale pe care sunt amplasate puncte de vânzare ale Societăţii Comerciale " Rodipet"-S.A. Bucureşti, cu execpţia celor din municipiului Bucureşti, se atribuie acesteia printr-un contract de concesiune, la data intrării în vigoare a prezentei ordonanţe de urgenţă."

"Art.8.2 - Concesiunea se face fără întocmirea unui studiu de oportunitate sau caiet de sarcini şi fără o formă de publicitate, prin negociere directă între cedent şi societatea comercială, excepţie făcând situaţiile în care Planul de urbanism General aprobat de către autorităţile locale impun schimbarea locaţiei cu una identică ca suprafaţă şi aşezare comercială. "

"Art.8.3 Contractul de concesiune se încheie pe o durată de maxim 49 de ani cu prelungirea de drept pe o durată de 24 ani şi 6 luni în situaţia în care Societatea Comercială "Rodipet" - S.A. , Bucureşti continuă exploatarea terenului concesionat pentru realizarea scopului iniţial."

"Art.8.4 Societatea Comercială "Rodipet"- S.A., Bucureşti, beneficiază de atribuirea directă printr-un contract de concesiune a terenurilor aflate în proprietatea publică sau privată a statului, respectiv a unităţilor administrativ – teritoriale, cu execpţia celor din municipiul Bucureşti, pe care vor fi amplasate punctele de vânzare realizate pentru îndeplinirea programului de investiţii asumat prin contractul de vânzare-cumpărare de acţiuni."

"Art.8.5 Concesiunea, potrivit prezentei ordonanţe de urgenţă, are ca obiect exclusiv utilizarea de către Societatea Comercială " Rodipet " - S.A., Bucureşti a terenurilor pentru amplasarea punctelor de vânzare în scopul îndeplinirii obiectului de activitate şi nu poate fi extinsă la alte activităţi.""

"Art.54.- Ordonanţa de urgenţă a Guvernului nr.115/2003 privind  privatizarea Societăţii Comerciale „Roman” –S.A. Braşov, publicată în Monitorul Oficial al României, Partea I, nr.748 din 26 octombrie 2003, se modifică şi se completează astfel:

Art.23  va avea următorul cuprins: 

    "Art.23 Toate societăţile comerciale din portofoliul APAPS, care vor  semna,  până la sfârşitul anului 2003, contractul de privatizare  cu un proiect de parc industrial, vor beneficia de facilităţile prevăzute la cap. II.”"

"Art.55. - Înlesnirile la plată se acordă prin ordin comun al creditorului bugetar cu AVAS şi/sau Ministerul Finanţelor Publice, indiferent de actul normativ prin care acestea au fost acordate. Pentru datoriile restante la bugetul administraţie publice locale înlesnirile vor fi acordate prin hotărâre a Consiliului local.""

Autor: Grupul PSD din

